ທ່ານ ໄບເດັນແຕ່ງຕັ້ງ ທ່ານ ວິລລຽມ ເບີນສ໌, ອະດີດນັກການທູດ ໃຫ້ເປັນຫົວໜ້າ ອົງການ ຊີໄອເອ
ທ່ານ ໄບເດັນ ໄດ້ຍ້ອງຍໍສັນລະເສີນທ່ານເບີນສ໌ ຜູ້ມີອາຍຸ 64 ປີ ວ່າເປັນ "ນັກການທູດທີ່ເປັນແບບຢ່າງທີ່ດີ", ໂດຍກ່າວວ່າ ທ່ານມີຄວາມເຊື່ອຄືກັນທີ່ວ່າ ການສືບລັບຈະຕ້ອງບໍ່ຫຍຸ້ງກ່ຽວກັບເລື້ອງການເມືອງ.
ປະທານາທິບໍດີ ທີ່ຖືກເລືອກໃໝ່ ຂອງສະຫະລັດ, ທ່ານ ໂຈ ໄບເດັນກຳລັງດຳເນີນການອີກບາດກ້າວນຶ່ງໃນຄວາມພະຍາຍາມຂອງທ່ານໃນການປັບປຸງບັນດາອົງການສືບລັບຂອງປະເທດ, ໂດຍໄດ້ປະກາດໃນວັນຈັນນີ້ວ່າ ທ່ານຈະແຕ່ງຕັ້ງນັກການທູດອາຊີບ, ທ່ານ ວິລລຽມ ເບີນສ໌ (William Burns) ໃຫ້ເປັນຜູ້ອຳນວຍການອົງການສືບລັບ CIA ຂອງທ່ານ ທ່ານເບີນສ໌ (Burns), ເປັນອະດີດພະນັກງານຂອງກະຊວງການຕ່າງປະເທສະຫະລັດທີ່ເຮັດວຽກຢູ່ທີ່ນັ້ນໄດ້ 33 ປີ ໂດຍໄດ້ປະຕິບັດໜ້າທີ່ຮັບໃຊ້ພາຍໃຕ້ປະທານາທິບໍດີ ທີ່ມາຈາກທັງພັກຣີພັບບລິກັນ ແລະເດໂມແຄຣັດ ໄດ້ດຳລົງຕຳແໜ່ງເປັນເອກອັກຄະລັດຖະທູດປະຈຳຣັດເຊຍ ພາຍໃຕ້ອະດີດປະທານາທິບໍດີຈອຣຈ໌ ດັບເບິນຢູ ບຸສ (George W Bush) ຂອງສະຫະລັດ ແລະເປັນຮອງລັດຖະມົນຕີກະຊວງດັ່ງ ກ່າວພາຍໃຕ້ອະດີດປະທານາທິບໍດີບາຣັກ ໂອບາມາ ໃນວິດີໂອທີ່ນຳອອກເຜີຍແຜ່ໃນວັນຈັນວານນີ້, ທ່ານ ໄບເດັນ ໄດ້ຍ້ອງຍໍສັນລະເສີນທ່ານ ເບີນສ໌ (Burns) ຜູ້ມີອາຍຸ 64 ປີ ວ່າເປັນ "ນັກການທູດທີ່ເປັນແບບຢ່າງທີ່ດີ", ໂດຍກ່າວວ່າທ່ານມີຄວາມເຊື່ອຄືກັນທີ່ວ່າ ການສືບລັບຈະຕ້ອງບໍ່ຫຍຸ້ງກ່ຽວກັບເລື້ອງການເມືອງ ປະທານາທິບໍດີທີ່ຖືກເລືອກໃໝ່ກ່າວອີກວ່າ "ມັນເຖິງເວລາແລ້ວ ທີ່ຈະຟື້ນຟູຄວາມເປັນອິດສະຫຼະຂອງປະຊາຄົມດ້ານສືບລັບຂອງພວກເຮົາ, ແລະມັນກໍມີຄວາມສຳຄັນຫລາຍຄືກັນທີ່ຕ້ອງໄດ້ຟື້ນຟູຄວາມໄວ້ວາງໃຈ ແລະຄວາມເຊື່ອໝັ້ນໃນເຈົ້າໜ້າທີ່ອາຊີບຂອງພວກເຮົາ, ລວມທັງຜູ້ທີ່ຢູ່ໃນ CIA ອີກດ້ວຍ " ທ່ານກ່າວຕໍ່ໄປວ່າ "ທ່ານເບີນສ໌ (Burns) ເປັນຜູ້ທີ່ເໝາະສົມຢ່າງທ່ອງແທ້, ທ່ອງແທ້ອີ່ຫລີສໍາລັບວຽກງານອັນນັ້ນ ” ຖ້າໄດ້ຮັບການຮັບຮອງເອົາແລ້ວ, ທ່ານ ເບີນສ໌ (Burns) ຈະເຂົ້າກໍາຕໍາແໜ່ງແທນຜູ້ອຳນວຍການ CIA ຄົນປັດຈຸບັນ, ທ່ານນາງຈີນາ ແຮັສແພລ (Gina Haspel), ຜູ້ທີ່ໄດ້ຮັບໜ້າທີ່ຢູ່ໃນອົງການດັ່ງກ່າວເປັນເວລາຫຼາຍກວ່າສາມທົດສະວັດ ກ່ອນທີ່ຈະກາຍເປັນຜູ້ຍິງຄົນທຳອິດທີ່ເປັນຜູ້ນຳອົງການສືບລັບແຫ່ງຊາດໃນປີ 2018 ທ່ານນາງແຮັສແພລ (Haspel) ໄດ້ຮັກສາການປາກົດຕົວຂອງທ່ານໃນມະຫາ ຊົນໃຫ້ໜ້ອຍທີ່ສຸດ ໃນລະຫວ່າງທີ່ດຳລົງຕຳແໜ່ງຂອງທ່ານນາງ ທີ່ຖືກໝາຍດ້ວຍການມີຄວາມເຫັນທີ່ຂັດກັນເພີ່ມຂຶ້ນ ລະຫວ່າງທຳນຽບຂາວແລະປະຊາຄົມສືບລັບຂອງສະຫະລັດ, ເຖິງແມ່ນວ່າທ່ານນາງໄດ້ປະທະກັບປະທານາທິບໍດີດໍໂນລ ທຣໍາ ຜູ້ທີ່ກໍາລັງຈະພົ້ນຕໍາແໜ່ງຢູ່ນີ້ ຫລາຍຄັ້ງກໍຕາມ ນຶ່ງໃນບັນດາການປະທະກັນທີ່ສັງເກດເຫັນໄດ້ທີ່ສຸດ ແມ່ນເກີດຂຶ້ນໃນເດືອນມັງ ກອນ 2019, ໃນເວລາທີ່ທ່ານນາງ ແລະເຈົ້າໜ້າທີ່ສືບລັບຄົນອື່ນໆ ໄດ້ມີຄໍາເຫັນຂັດແຍ້ງຕໍ່ການກ່າວອ້າງຫລາຍໆຄັ້ງຂອງທຳນຽບຂາວໃນລະຫວ່າງມີການລາຍງານກ່ຽວກັບໄພຂົ່ມຂູ່ ສຳລັບບັນດາສະມາຊິກລັດຖະສະພາ